Viborger Samler, 1837-08-27
J Aalborg Avis læses under Jndsendt Egnen og Amtet har mistet en af sine virksomste og dueligste Landmænd, Krigsraad Rasmus Conradsen, Eier af Herregaardene Nørlund, Torstedlund og Albæk med tilliggende Godser. En kort Skizze af denne Mands Liv vil formeentlig ei læses uden Jnteresse. – Han er født den 28de April 1784 i Landsbyen Nørre-Broby i Fyen, hvor hans Fader var Smed og Værtshuusholder Hans opvakte Hoved og dristige Aand forskaffede ham mart en selvstændig Virkekreds i Samfundet, naturlig Tilbøielighed drev ham til at vælge Landmandens nyttige og hæderlige Stand, og i Alt, dertil hørende, erhvervede han sig fortrinlig Jndsigt og Dygtighed; ogsaa drev han flere Aar en betydelig Hestehandel. – 1811 ægtede han sin nu efterlevende Enke, M. S. fød Schaldemose, og kjøbte Bondegaarden Sletterødgaard i Fielsted Sogn i Fyen; denne Gaard opbyggede han smukt, satte dens Jorder i fortrinlig Drift, og levede her flere Aar lykkelig og agtet af Alle, med hvem han stod i Forbindelse. Men hans virksomme Aand attraaede en større Virkekreds, derfor solgte han denne Eiendom og forpagtede 1821 Gunderslevholm, en af de største og betydeligste Herregaarde i Sjælland. Han deeltog desuden i flere andre, meer og mindre vigtige Entrepriser: thi han var allerede bekjendt i Landets forskjellige Provindser, som den i sit Fag kundskabsrige og dygtige Mand, hvis Raad og Mening, Deeltagelse og Bistand gjerne søgtes, og saa villig hialp han Andre til Rette; hans Jver og Opoffrelser for sine Venner kjendte næsten ingen Grændser. - 1830 kjøbte han Herregaardene Nørlund, Torstedlund og Albæk med Godser her i Jylland, og naaede saaledes sit kjæreste Ønske, selv at blive Eier af betydelige Landeiendomme, hvor hans Virke= og Gavnelyst mere uhindret kunde finde Tilfredsstillelse. - Hvormeget han her har udrettet til Godsers og Gaardes Opkomst, Forbedring og Forskjønnelse, til Flids og Vindskibeligheds Fremme i Egnen, er almindelig bekjendt og oftere omtalt i dette Blad. Han savnede ei heller den vel fortjente Agtelse og Opmuntring. Foruden af mange ham hengivne Venner, der jevnligen samledes i hans gjæstfrie Huus, og glædede sig i hans Selskab med at tage hans mange nyttige og smukke Anlæg i Øiesyn, modtog han oftere Besøg af Hædersmænd fra Landets forskjellige Egne, i Sommeren 1831, endog af Hans Kongelige Høihed Prinds Christian Frederik, og forrige Sommer 1836 af Hans Majestæt selv, vor allernaadigste Konge, der i de huldeste Udtryk bevidnede ham sin allerhøieste Tilfredshed. Den 22de August 1831 var han allernaadigst bleven udnævnt til Krigsraad. – J det sidste Aar var hans ellers stærke Helbred meget aftaget, paa en Reise til Kjøbenhavn blev han end heftigere angreben af Sygdommen, et Slags Vattersot, maatte udstaae en langvarig og smertelig Cuur, uden at gjenvinde sin tabte Sundhed, kom syg hjem den 4de August og døde paa Nørlund den 17de f. M. i sin Families Arme, 53 Aar gl. – Foruden af en værdig Enke og 5 efterladte Børn begrædes hans Tab af mangfoldige Mennesker, hvilke hans Virksomhed og Godhed skaffede Fortjeneste og Brød, han efterlader i det Hele et agtet og elsket Navn, og det er at ønske og haabe, at det maa forundes hans Enke og Børn, understøttede af trofaste Venner, at bevare og fortsætte de begyndte Anlæg og Jndretninger (deriblandt det smukke Glasværk), og saaledes hoste Frugterne af den sjeldne Faders Daad. – Ledsaget af størstedelen af Omegnens Embedsmænd, Proprietairer og Honoratiores, af samtlige hans Godsers Bønder, blev han, under almindelig Sorg og Deeltagelse, bragt til sit Hvilested, den 2de August.